**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2017**

**privind aprobarea contravalorii serviciilor prestate, de către**

**Serviciul public – Administratia domeniului public, pentru anul 2018, precum şi instituirea unor contravenţii şi sancţiuni aplicabile acestora**

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive a Primarului municipiului Tîrgu Mureş nr. **55624 / 6306 din 10.10.2017,** privind aprobarea contravalorii serviciilor prestate pentru anul 2018, precum şi instituirea unor contravenţii şi sancţiuni aplicabile acestora, administrate prin Serviciul public – Administraţia domeniului public şi Direcţia Poliţia Locală.

Având în vedere prevederile art. 484 din Legea nr.227/2015 privind Codul fiscal, art. 30 din Legea nr.273/2006 privind finanţele publice locale, cu modificările şi completările ulterioare.

În temeiul prevederilor art. 36 alin. 2 lit. c, art. 45 şi art.115 alin. 1 lit b. din Legea administratiei publice locale nr.215/2001, republicată,

**H o t ă r ă ş t e :**

**Art. 1** Se aprobă contravaloarea serviciilor prestate pe anul 2018,precum şi instituirea unor contravenţii şi sancţiuni aplicabile acestora, administrate prin: Serviciul public – Administraţia domeniului public, prezentate în Anexa 1 şi Direcţia Poliţia Locală, prezentate în Anexa 2, care fac parte integrantă din prezenta hotărâre.

**Art. 2** Cu aducerea la îndeplinire a prevederilor prezentei hotărâri se încredinţează Executivul municipiului Tg. Mureş prin Serviciul public- Administraţia Domeniului Public, Direcţia Economică, Compartimentul Arhitect Şef şi Direcţia Poliţia Locală

**Art.** **3** În conformitate cu prevederile art. 19, alin. 1, lit. **e**, din Legea nr. 34/2004, republicată, privind Instituţia Prefectului şi art.3 alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate**

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora – Monica**